
ΤΕΥΧΟΣ ΔΕΥΤΕΡΟ 


Αρ 


. Φύλλου 3365 


ΑΠΟΦΑΣΕΙΣ 

Αριθμ. 2762 _ 

Μεταβίβαση του δικαιώματος υπογραφής «Με 
εντολή Υπουργού» στους: Γενικό Γραμματέα Ψη¬ 
φιακής Πολιτικής, Γενικό Γραμματέα Τηλεπικοι¬ 
νωνιών και Ταχυδρομείων, Γενικό Γραμματέα Ενη¬ 
μέρωσης και Επικοινωνίας, Ειδικό Γραμματέα 
Επικοινωνιακής Διαχείρισης Κρίσεων και στους 
Προϊσταμένους των Οργανικών Μονάδων των 
ανωτέρω Γενικών Γραμματειών και της Ειδικής 
Γραμματείας (Γενικής Διεύθυνσης, Διευθύνσεων, 
Τμημάτων, Αυτοτελών Τμημάτων και Γραφείων) 
του Υπουργείου Ψηφιακής ΠολιτικήςΤηλεπικοι- 
νωνιών και Ενημέρωσης και συμπλήρωση της υπ' 
αρ. 2652/11 -09-2017 (Β' 3204) αποφάσεως του 
Υπουργού Ψηφιακής ΠολιτικήςΤηλεπικοινωνιών 
και Ενημέρωσης. 

Ο ΥΠΟΥΡΓΟΣ ΨΗΦΙΑΚΗΣ ΠΟΛΙΤΙΚΗΣ, 
ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις: 

Ι.Των άρθρων 41 παρ. 1,54 και 90του Κώδικα Νομο¬ 
θεσίας για την Κυβέρνηση και τα Κυβερνητικά όργανα, ο 
οποίος κυρώθηκε με το άρθρο πρώτο του π.δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά όργανα» (Α'98), όπως ισχύει, σε συνδυ¬ 
ασμό με το άρθρο 2 παρ. Ια του π.δ. 216/2006 (Α'218). 

2. Του άρθρου 9 του ν. 2690/1999 «Κώδικας Διοικητι¬ 
κής Διαδικασίας» (Α'45). 

3. Του άρθρου 4 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
ΠολιτικήςΤηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων.» (Α'208). 

4. Του π.δ. 82/2017 «Οργανισμόςτου Υπουργείου Ψηφια¬ 
κής ΠολιτικήςΤηλεπικοινωνιών και Ενημέρωσης» (ΑΊ17). 

5. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 


6.Της υπ'αρ. 2652/11 -09-2017 αποφάσεωςτου Υπουρ¬ 
γού Ψηφιακής ΠολιτικήςΤηλεπικοινωνιών και Ενημέ¬ 
ρωσης: «Μεταβίβαση του δικαιώματος υπογραφής «Με 
εντολή Υπουργού» στο Γενικό Γραμματέα του Υπουργεί¬ 
ου Ψηφιακής ΠολιτικήςΤηλεπικοινωνιών και Ενημέρω¬ 
σης, στους Προϊσταμένους των Οργανικών Μονάδων 
(Γενικής Διεύθυνσης, Διευθύνσεων και Τμημάτων) της 
Γενικής Γραμματείας του Υπουργείου και στους Προϊστα¬ 
μένους των Αυτοτελών Τμημάτων Νομικής Υποστήριξης, 
Κοινοβουλευτικού Ελέγχου και Νομοθετικής Πρωτοβου¬ 
λίας και Εσωτερικού Ελέγχου του Υπουργείου» (Β'3204). 

II. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού. 

III. Την ανάγκη διασφάλισης της εύρυθμης και απο¬ 
δοτικής λειτουργίας των Υπηρεσιών που ανήκουν στο 
Υπουργείο Ψηφιακής ΠολιτικήςΤηλεπικοινωνιών και 
Ενημέρωσης, καθώς και της ταχείας διεκπεραίωσης των 
υποθέσεων αρμοδιότητάς τους, αποφασίζουμε: 

Άρθρο 1 

Μεταβίβαση δικαιώματος υπογραφής 

Μεταβιβάζεται στους: Γενικό Γραμματέα Ψηφιακής Πο¬ 
λιτικής, Γενικό Γραμματέα Τηλεπικοινωνιών καιΤαχυδρο- 
μείων, Γενικό Γραμματέα Ενημέρωσης και Επικοινωνίας, 
Ειδικό Γραμματέα Επικοινωνιακής Διαχείρισης Κρίσεων 
και στους Προϊσταμένους των Οργανικών Μονάδων των 
ανωτέρω Γενικών Γραμματειών και της Ειδικής Γραμμα¬ 
τείας (Γενικής Διεύθυνσης, Διευθύνσεων, Τμημάτων, 
Αυτοτελών Τμημάτων και Γραφείων) του Υπουργείου 
Ψηφιακής ΠολιτικήςΤηλεπικοινωνιών και Ενημέρωσης 
το δικαίωμα να υπογράφουν «με εντολή Υπουργού», 
αποφάσεις, εντολές, εντάλματα, πράξεις και έγγραφα, 
κατά τα ειδικότερα οριζόμενα στα επόμενα άρθρα. 

Άρθρο 2 

Δικαίωμα υπογραφής του Γενικού Γραμματέα 

Ψηφιακής Πολιτικής 

Μεταβιβάζεται στο Γενικό Γραμματέα Ψηφιακής Πολι¬ 
τικής, το δικαίωμα να υπογράφει «με εντολή Υπουργού» 
για τα παρακάτω θέματα: 

1. Αποφάσεις για την ανάπτυξη οριζόντιων διασυνδέ¬ 
σεων με φορείς του Δημοσίου που διαθέτουν οργανωμέ¬ 
νες δομέςΤΠΕ, καθώς και με όλες τις διευθύνσεις Πληρο¬ 
φορικής και Ηλεκτρονικής Διακυβέρνησης Υπουργείων 

με σκοπό την ορθή εφαρμογή της Εθνικής Ψηφιακής 
Στρατηγικής (ΕΨΣ) και τη βέλτιστη αξιοποίηση πόρων 
(υποδομών, λογισμικού, ανθρώπινου δυναμικού). 

2. Αποφάσεις για το σχεδίασμά και την εποπτεία της 
υλοποίησης δράσεων κρατικών ενισχύσεων, εκπαίδευ¬ 
σης και δια βίου μάθησης, καθώς επίσης και δράσεων 
έρευνας και καινοτομίας για την ψηφιακή ανάπτυξη, σε 
συνεργασία με τα συναρμόδια Υπουργεία. 

3. Έγγραφα - ερωτήματα προς την Ευρωπαϊκή Ένωση 
και λοιπούς Διεθνείς Οργανισμούς για θέματα της αρμο¬ 
διότητας της Γενικής Γραμματείας Ψηφιακής Πολιτικής. 

4. Πάσης φύσεως έγγραφα (αποφάσεις, συμβάσεις 
κ.λπ.) αναφορικά με θέματα λειτουργίας ευρωπαϊκών 
οργανισμών στην Ελλάδα, τη διαχείριση της οποίας έχει 
η Γενική Γραμματεία Ψηφιακής Πολιτικής. 

5. Πράξεις υποβολής προτάσεων για τη χρηματοδό- 
τηση/συγχρηματοδότηση δράσεων στους τομείς αρ¬ 
μοδιότητας της Γενικής Γραμματείας Ψηφιακής Πολιτι¬ 
κής, αποφάσεις ορισμού δικαιούχων για τις ανωτέρω 
προτεινόμενες δράσεις, προγραμματικές συμφωνίες 
και λοιπές αποφάσεις σχετικά με την ωρίμανση και υλο¬ 
ποίηση των δράσεων αυτών, καθώς και πάσης φύσεως 
έγγραφα που αφορούν στη διενέργεια διαγωνισμών ή 
αναθέσεις για την υλοποίηση των πράξεων και δράσεων 
της Επιτελικής Δομής ΤΠΕ του Υπουργείου Ψηφιακής 
Πολιτικής Τηλεπικοινωνιών και Ενημέρωσης στους το¬ 
μείς αρμοδιότητας της Γενικής Γραμματείας Ψηφιακής 
Πολιτικής, και για ποσά έως εκατό χιλιάδες (100.000) 
ευρώ πλέον ΦΠΑ. 

6. Τα ερωτήματα για γνωμοδότηση προς το Νομικό 
Συμβούλιο του Κράτους, τα οποία αναφέρονται σε θέ¬ 
ματα αρμοδιότητας της Γενικής Γραμματείας Ψηφιακής 
Πολιτικής. 

7. Την έκθεση των απόψεων της Διοίκησης και τα 
σχετικά έγγραφα προς το Συμβούλιο της Επικράτειας, 
τα διοικητικά και πολιτικά δικαστήρια επί των ασκού¬ 
μενων αιτήσεων ακυρώσεως, προσφυγών ή άλλων 
ενδίκων βοηθημάτων ή ενδίκων μέσων που αναφέρο- 
νται σε θέματα αρμοδιότητας της Γενικής Γραμματείας 
Ψηφιακής Πολιτικής. 

8. Τη βεβαίωση ανελλιπούς εργασίας, καθώς και τις 
βεβαιώσεις πραγματοποίησης κάθε είδους εργασίας 
πέραν της υποχρεωτικής (υπερωριακής, εξαιρέσιμων 
ημερών κ.λπ.) των Προϊσταμένων των Διευθύνσεων της 
Γενικής Γραμματείας Ψηφιακής Πολιτικής. 

9. Τις κάθε είδους συμφωνίες συνεργασίας μεταξύ της 
Γενικής Γραμματείας Ψηφιακής Πολιτικής και των Υπουρ¬ 
γείων και λοιπών εν γένει κρατικών υπηρεσιών και φο¬ 
ρέων στους τομείς που αντιστοιχούν στους επιχειρησια¬ 
κούς στόχους και κύκλους αρμοδιοτήτων των οργανικών 
μονάδων της Γενικής Γραμματείας, όπως ορίζονται στον 
εκάστοτε ισχύοντα Οργανισμό του Υπουργείου Ψηφια¬ 
κής Πολιτικής,Τηλεπικοινωνιών και Ενημέρωσης. 

10. Την έκδοση εγκυκλίων για θέματα αρμοδιότητας 
της Γενικής Γραμματείας Ψηφιακής Πολιτικής. 

11. Τη χορήγηση κανονικών αδειών και αδειών των 
άρθρων 50 και 53 παρ. 6 του ν. 3528/2007, όπως ισχύει, 
στους Προϊσταμένους των Διευθύνσεων της Γενικής 
Γραμματείας Ψηφιακής Πολιτικής. 


12. Τις πράξεις ορισμού του προσωπικού που είναι το¬ 
ποθετημένο στη Γενική Γραμματεία Ψηφιακής Πολιτικής 
και του προσωπικού του γραφείου του Γενικού Γραμμα¬ 
τέα για συμμετοχή ως εκπροσώπων της σε συλλογικά 
όργανα, συνέδρια και εν γένει εκδηλώσεις άλλων φορέ¬ 
ων στο εσωτερικό και το εξωτερικό. 

13. Τις πράξεις χορήγησης αδειών του άρθρου 59 του 
ν. 3528/2007, όπως ισχύει, στο προσωπικό που είναι το¬ 
ποθετημένο στη Γενική Γραμματεία Ψηφιακής Πολιτικής. 

14. Τις αποφάσεις εκτός έδρας μετακίνησης στο εσω¬ 
τερικό και στο εξωτερικό, για υπηρεσιακούς λόγους του 
προσωπικού που είναι τοποθετημένο στη Γενική Γραμ¬ 
ματεία Ψηφιακής Πολιτικής και του προσωπικού του 
γραφείου του Γενικού Γραμματέα. 

15. Τις αποφάσεις τοποθέτησης και μετακίνησης των 
Π ροϊσταμένων των Διευθύνσεων, και των Τμημάτων της 
Γενικής Γραμματείας Ψηφιακής Πολιτικής. 

16. Τις αποφάσεις σύστασης, συγκρότησης και ορι¬ 
σμού μελών επιτροπών και ομάδων εργασίας επί θε¬ 
μάτων που άπτονται αποκλειστικά των αρμοδιοτήτων 
της Γενικής Γραμματείας Ψηφιακής Πολιτικής και για τις 
οποίες δεν έχει αρμοδιότητα ο Γενικός Γραμματέας του 
Υπουργείου. 

17. Την έγκριση του ετήσιου προγράμματος αποστο¬ 
λών για υπηρεσιακούς λόγους στο εσωτερικό και στο 
εξωτερικό των υπαλλήλων και των Προϊσταμένων όλων 
των οργανικών μονάδων της Γενικής Γραμματείας Ψηφι¬ 
ακής Πολιτικής. 

1 δ.Τατεκμηριωμένα αιτήματα προς τη Γενική Διεύθυν¬ 
ση Οικονομικών Υπηρεσιών της Γενικής Γραμματείας του 
Υπουργείου για την πραγματοποίηση κάθε είδους δαπα¬ 
νών επί θεμάτων αρμοδιότητάς του, καθώς επίσης και τα 
αιτήματα προςτη Διεύθυνση Διοικητικών Υπηρεσιώντης 
Γενικής Γραμματείας του Υπουργείου επί θεμάτων αρμο¬ 
διότητας της Γενικής Γραμματείας Ψηφιακής Πολιτικής. 

Άρθρο 3 

Δικαίωμα υπογραφής του Γενικού Γραμματέα 

Τηλεπικοινωνιών και Ταχυδρομείων 

Μεταβιβάζεται στο Γενικό Γραμματέα Τηλεπικοινωνιών 
και Ταχυδρομείων, το δικαίωμα να υπογράφει «με εντολή 
Υπουργού» για τα παρακάτω θέματα: 

1. Πάσης φύσεως έγγραφα - ερωτήματα προς την Ευ¬ 
ρωπαϊκή Ένωση, Ευρωπαϊκούς και Διεθνείς Οργανισμούς 
για θέματα της αρμοδιότητας της Γενικής Γραμματείας 
Τηλεπικοινωνιών και Ταχυδρομείων. 

2. Πάσης φύσεως έγγραφα αναφορικά με τα θέματα 
λειτουργίας ευρωπαϊκών οργανισμών και φορέων στην 
Ελλάδα, τη διαχείριση των οποίων έχει η Γενική Γραμμα¬ 
τεία Τ ηλεπικοινωνιών και Τ αχυδρομείων. 

3. Κάθε είδους συμφωνίες και μνημόνια συνεργασίας 
μεταξύ της Γενικής Γραμματείας Τηλεπικοινωνιών και 
Ταχυδρομείων και των Υπουργείων και λοιπών εν γένει 
κρατικών υπηρεσιών και φορέων στους τομείς που αντι¬ 
στοιχούν στους επιχειρησιακούς στόχους και στις αρμο¬ 
διότητες της Γενικής Γραμματείας Τηλεπικοινωνιών και 
Ταχυδρομείων, όπως ορίζονται στον εκάστοτε ισχύοντα 
Οργανισμό του Υπουργείου Ψηφιακής Πολιτικής, Τηλε¬ 
πικοινωνιών και Ενημέρωσης. 

4. Αποφάσεις και εντολές που αφορούν σε δαπάνες, 
εγκρίσεις, κατανομή χρηματοδοτήσεων, προκηρύξεις 
διαγωνισμών, συνοπτικούς διαγωνισμούς και εξαιρετικές 
ή απ' ευθείας αναθέσεις, εξέταση ενστάσεων και προ¬ 
σφυγών, αποφάσεις κατακύρωσης αποτελεσμάτων δια¬ 
γωνισμών και υπογραφή των συναπτόμενων συμβάσεων 
και των τροποποιήσεων αυτών, αποφάσεις ανάληψης και 
έγκρισης πιστώσεων, καθώς και κάθε έγγραφο ή απόφα¬ 
ση σχετική με δαπάνη για έργα, υπηρεσίες και αγαθά της 
Γενικής ΓραμματείαςΤηλεπικοινωνιών καιΤαχυδρομείων, 
που βαρύνουν το αποθεματικό της Εθνικής Επιτροπής 
Τηλεπικοινωνιών καιΤαχυδρομείων (ΕΕΤΤ), σύμφωνα με 
τις διατάξεις του άρθρου 75 του ν. 4070/2012 (ΦΕΚ Α' 82), 
όπωςτροποποιήθηκε και ισχύει, και για ποσά μέχρι εκα¬ 
τό χιλιάδες (100.000) ευρώ πλέον ΦΠΑ. 

5. Αποφάσεις ορισμού μελών και συγκρότησης των 
επιτροπών: α) διενέργειας των διαγωνισμών και αξιολό¬ 
γησης των προσφορών, β) εξέτασης ενστάσεων και προ¬ 
σφυγών και γ) παραλαβής των παραδοτέων των συμβά¬ 
σεων, που αφορούν στις διαδικασίες αρμοδιότητας της 
Γενικής ΓραμματείαςΤηλεπικοινωνιών καιΤαχυδρομείων 
και βαρύνουν το αποθεματικό της Εθνικής Επιτροπής 
Τηλεπικοινωνιών καιΤαχυδρομείων (ΕΕΤΤ), σύμφωνα με 
τις διατάξεις του άρθρου 75 του ν. 4070/2012 (ΦΕΚ 82), 
όπωςτροποποιήθηκε και ισχύει, και για ποσά μέχρι εκα¬ 
τό χιλιάδες (100.000) ευρώ πλέον ΦΠΑ. 

6. Τα τεκμηριωμένα αιτήματα προς τη Γενική Διεύθυν¬ 
ση Οικονομικών Υπηρεσιών της Γενικής Γραμματείας του 
Υπουργείου για την πραγματοποίηση κάθε είδους δαπα¬ 
νών επί θεμάτων αρμοδιότητας του, καθώς επίσης και 
τα αιτήματα προς τη Διεύθυνση Διοικητικών Υπηρεσιών 
της Γενικής Γραμματείας του Υπουργείου επί θεμάτων 
αρμοδιότητας της Γενικής ΓραμματείαςΤηλεπικοινωνιών 
και Ταχυδρομείων. 

7. Τις αποφάσεις σύστασης, συγκρότησης και ορισμού 
μελών επιτροπών και ομάδων εργασίας επί θεμάτων που 
άπτονται αποκλειστικά των αρμοδιοτήτων της Γενικής 
ΓραμματείαςΤηλεπικοινωνιών καιΤαχυδρομείων και για 
τις οποίες δεν έχει αρμοδιότητα ο Γενικός Γραμματέας 
του Υπουργείου. 

8. Πράξεις υποβολής προτάσεων για τη χρηματοδό- 
τηση/συγχρηματοδότηση δράσεων στους τομείς αρ¬ 
μοδιότητας της Γενικής ΓραμματείαςΤηλεπικοινωνιών 
καιΤαχυδρομείων καιτων εποπτευόμενων φορέων της, 
αποφάσεις ορισμού δικαιούχων για τις ανωτέρω προτει- 
νόμενες δράσεις, προγραμματικές συμφωνίες και λοιπές 
αποφάσεις σχετικά με την ωρίμανση και υλοποίηση των 
δράσεων αυτών, καθώς και πάσης φύσεως έγγραφα που 
αφορούν στη διενέργεια διαγωνισμών ή αναθέσεις για 
την υλοποίηση των πράξεων και δράσεων της Επιτελικής 
ΔομήςΤΠΕ του Υπουργείου Ψηφιακής ΠολιτικήςΤηλεπι- 
κοινωνιών και Ενημέρωσης στους τομείς αρμοδιότητας 
της Γενικής ΓραμματείαςΤηλεπικοινωνιών καιΤαχυδρο- 
μείων, και για ποσά έως εκατό χιλιάδες (100.000) ευρώ 
πλέον ΦΠΑ. 

9. Αποφάσεις σχετικά με την εκπόνηση σχεδίου, 
επικαιροποίηση, τροποποίηση, αναθεώρηση και πα¬ 
ρακολούθηση της εφαρμογής των δράσεων και των 
χρονοδιαγραμμάτων που περιλαμβάνονται στο Εθνικό 


Ευρυζωνικό Σχέδιο, συμπεριλαμβανομένων: α) εγγρά¬ 
φων και οδηγιών προς άλλες υπηρεσίες και εποπτευόμε¬ 
νους φορείς που συμμετέχουν ή υλοποιούν δράσεις του 
Εθνικού Ευρυζωνικού Σχεδίου και β) αποφάσεων για την 
υλοποίηση δράσεων ωρίμανσης και παροχής τεχνικής 
βοήθειας του Εθνικού Ευρυζωνικού Σχεδίου. 

10. Αποφάσεις σχετικές με την εύρυθμη οργάνωση 
και λειτουργία, καθώς και τη ψηφιοποίηση μέρους ή του 
συνόλου του μουσειακού υλικού του Φιλοτελικού και 
Ταχυδρομικού Μουσείου, στις οποίες θα καθορίζονται 
εκτός των άλλων οι προδιαγραφές και ο τρόπος εκτέλε¬ 
σης του έργου. 

11. Αποφάσεις εκτός έδρας μετακίνησης (μετάβασης) 
στο εσωτερικό και το εξωτερικό για υπηρεσιακούς λό¬ 
γους, των υπαλλήλων και των Προϊσταμένων όλων των 
οργανικών μονάδων της Γενικής Γραμματείας Τηλεπι¬ 
κοινωνιών και Ταχυδρομείων, καθώς και του προσωπι¬ 
κού που είναι τοποθετημένο στο γραφείο του Γενικού 
Γραμματέα Τηλεπικοινωνιών καιΤαχυδρομείων (Ειδικοί 
Σύμβουλοι - Συνεργάτες, μετακλητοί και αποσπασμένοι 
υπάλληλοι), που βαρύνουν το αποθεματικό της Εθνικής 
Επιτροπής Τηλεπικοινωνιών καιΤαχυδρομείων, σύμ¬ 
φωνα με τις διατάξεις του άρθρου 75 του ν. 4070/2012 
(ΦΕΚ Α' 82), όπως τροποποιήθηκε και ισχύει, και για ποσά 
έως τρεις χιλιάδες (3.000) ευρώ πλέον ΦΠΑ ανά άτομο 
για κάθε μετακίνηση. 

12. Την έγκριση του ετήσιου προγράμματος αποστο¬ 
λών για υπηρεσιακούς λόγους στο εσωτερικό και στο 
εξωτερικό των υπαλλήλων καιτων Προϊσταμένων όλων 
των οργανικών μονάδων της Γενικής ΓραμματείαςΤηλε- 
πικοινωνιών καιΤαχυδρομείων. 

13. Αποφάσεις ορισμού του προσωπικού που είναι το¬ 
ποθετημένο στη Γενική ΓραμματείαΤηλεπικοινωνιών και 
Ταχυδρομείων και του προσωπικού του γραφείου του Γε¬ 
νικού ΓραμματέαΤηλεπικοινωνιών καιΤαχυδρομείων ως 
εκπροσώπων για συμμετοχή σε φορείς, υπηρεσίες, διε¬ 
θνείς ή ευρωπαϊκούς Οργανισμούς, συνέδρια, σεμινάρια 
και εν γένει εκδηλώσεις στο εσωτερικό και το εξωτερικό. 

14. Αποφάσεις τοποθέτησης και μετακίνησης των 
Προϊσταμένων της Γενικής Διεύθυνσης Τηλεπικοινωνιών 
καιΤαχυδρομείων, της Υπηρεσίας Φιλοτελικού καιΤαχυ- 
δρομικού Μουσείου, των Διευθύνσεων, των Τμημάτων 
και του Αυτοτελούς Τμήματος της Γενικής Γραμματείας 
Τηλεπικοινωνιών και Ταχυδρομείων. 

15. Αποφάσεις χορήγησης κανονικών αδειών και αδει¬ 
ών των άρθρων 50 και 53 παρ. 6 του ν. 3528/2007, όπως 
ισχύει, στον Προϊστάμενο της Γενικής ΔιεύθυνσηςΤηλε- 
πικοινωνιών καιΤαχυδρομείων και στον Προϊστάμενο 
της Υπηρεσίας Φιλοτελικού καιΤαχυδρομικού Μουσείου. 

16. Αποφάσεις χορήγησης αδειών του άρθρου 59 του 
ν. 3528/2007, όπως ισχύει, στο προσωπικό που είναι το¬ 
ποθετημένο στη Γενική ΓραμματείαΤηλεπικοινωνιών και 
Ταχυδρομείων. 

17. Τη βεβαίωση ανελλιπούς εργασίας, καθώς και τις 
βεβαιώσεις πραγματοποίησης κάθε είδους εργασίας πέ¬ 
ραν της υποχρεωτικής (υπερωριακής, εξαιρέσιμων ημε¬ 
ρών κ.λπ.) του Προϊσταμένου της Γενικής ΔιεύθυνσηςΤη- 
λεπικοινωνιών καιΤαχυδρομείων και του Προϊσταμένου 
της Υπηρεσίας Φιλοτελικού καιΤαχυδρομικού Μουσείου. 




40010 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3365/26.09.2017 


18. Απαντητικά έγγραφα σε αιτήσεις επανεξέτασης 
ή αναφορές παραπόνων ή καταγγελίες πολιτών κατά 
πράξεων ή παραλείψεων του Προϊσταμένου της Γενικής 
ΔιεύθυνσηςΤηλεπικοινωνιών και Ταχυδρομείων και του 
Προϊσταμένου της Υπηρεσίας Φιλοτελικού καιΤαχυδρο- 
μικού Μουσείου. 

19. Τα ερωτήματα για γνωμοδότηση προς το Νομικό 
Συμβούλιο του Κράτους, τα οποία αναφέρονται σε θέ¬ 
ματα αρμοδιότητας της Γενικής ΓραμματείαςΤηλεπικοι- 
νωνιών και Ταχυδρομείων. 

20. Την έκθεση των απόψεων της Διοίκησης και τα σχε¬ 
τικά έγγραφα προς το Συμβούλιο της Επικράτειας, τα 
διοικητικά και πολιτικά δικαστήρια επί των ασκούμενων 
αιτήσεων ακυρώσεως, προσφυγών ή άλλων ένδικων βο¬ 
ηθημάτων ή ένδικων μέσων που αναφέρονται σε θέματα 
αρμοδιότητας της Γενικής ΓραμματείαςΤηλεπικοινωνιών 
και Ταχυδρομείων. 

21 .Την έκδοση οδηγιών, εγχειριδίων και εγκυκλίων για 
θέματα αρμοδιότητας της Γενικής Γραμματείας Τηλεπι¬ 
κοινωνιών και Ταχυδρομείων. 

Άρθρο 4 

Δικαίωμα υπογραφής του Γενικού Γραμματέα 

Ενημέρωσης και Επικοινωνίας 

Μεταβιβάζεται στο Γενικό Γραμματέα Ενημέρωσης 
και Επικοινωνίας, το δικαίωμα να υπογράφει «με εντολή 
Υπουργού» για τα παρακάτω θέματα: 

Ι.Τα ερωτήματα προς το Υπηρεσιακό Συμβούλιο για 
τα θέματα στελέχωσηςτων Γραφείων Τύπου και Επικοι¬ 
νωνίας εξωτερικού. 

2. Τ ις αποφάσεις τοποθέτησης ή απόσπασηςτων Προ¬ 
ϊσταμένων και των υπαλλήλων στα Γραφεία Τύπου και 
Επικοινωνίας εξωτερικού, καθώς και τις αποφάσεις μετα¬ 
κίνησης αυτών από Γραφείο σε Γραφείο και από Γραφείο 
στην Κεντρική Υπηρεσία. 

3. Τις αποφάσεις τοποθέτησης και μετακίνησης των 
Προϊσταμένων των Διευθύνσεων, τωνΤμημάτων και του 
Αυτοτελούς Τμήματος της Γενικής Γραμματείας Ενημέ¬ 
ρωσης και Επικοινωνίας. 

4. Πράξεις υποβολής προτάσεων για τη χρηματοδό- 
τηση/συγχρηματοδότηση δράσεων στους τομείς αρ¬ 
μοδιότητας της Γενικής Γραμματείας Ενημέρωσης και 
Επικοινωνίας και των εποπτευόμενων φορέων της, απο¬ 
φάσεις ορισμού δικαιούχων για τις ανωτέρω προτεινό- 
μενες δράσεις, προγραμματικές συμφωνίες και λοιπές 
αποφάσεις σχετικά με την ωρίμανση και υλοποίηση των 
δράσεων αυτών, καθώς και πάσης φύσεως έγγραφα που 
αφορούν στη διενέργεια διαγωνισμών ή αναθέσεις για 
την υλοποίηση των πράξεων και δράσεων της Επιτελικής 
ΔομήςΤΠΕ του Υπουργείου Ψηφιακής ΠολιτικήςΤηλεπι- 
κοινωνιών και Ενημέρωσης στουςτομείς αρμοδιότητας 
της Γενικής Γραμματείας Ενημέρωσης και Επικοινωνίας, 
και για ποσά έως εκατό χιλιάδες (100.000) ευρώ πλέον 
ΦΠΑ. 

5. Την έγκριση του ετήσιου προγράμματος αποστο¬ 
λών για υπηρεσιακούς λόγους στο εσωτερικό και στο 
εξωτερικό των υπαλλήλων και των Προϊσταμένων όλων 
των οργανικών μονάδων της Γενικής Γραμματείας Ενη¬ 
μέρωσης και Επικοινωνίας. 


6. Τα ερωτήματα για γνωμοδότηση προς το Νομικό 
Συμβούλιο του Κράτους, τα οποία αναφέρονται σε θέμα¬ 
τα αρμοδιότητας της Γενικής Γραμματείας Ενημέρωσης 
και Επικοινωνίας. 

7. Την έκθεση των απόψεων της Διοίκησης και τα σχε¬ 
τικά έγγραφα προς το Συμβούλιο της Επικράτειας, τα 
διοικητικά και πολιτικά δικαστήρια επί των ασκούμενων 
αιτήσεων ακυρώσεως, προσφυγών ή άλλων ένδικων βο¬ 
ηθημάτων ή ένδικων μέσων που αναφέρονται σε θέματα 
αρμοδιότητας της Γενικής Γραμματείας Ενημέρωσης και 
Επικοινωνίας. 

8. Την αποστολή προς το Υπουργείο Εξωτερικών όλων 
των εγγράφων που είναι αναγκαία για την έκδοση, θεώ¬ 
ρηση ή ανανέωση διπλωματικών και υπηρεσιακών δια¬ 
βατηρίων του προσωπικού του Υπουργείου Ψηφιακής 
Πολιτικής,Τηλεπικοινωνιών και Ενημέρωσης, καθώς και 
των συζύγων και των ανηλίκων τέκνων τους. 

9. Τη βεβαίωση ανελλιπούς εργασίας, καθώς και τις βε¬ 
βαιώσεις πραγματοποίησης κάθε είδους εργασίας πέραν 
της υποχρεωτικής (υπερωριακής, εξαιρέσιμων ημερών 
κ.λπ.) των Προϊσταμένων των Διευθύνσεων της Γενικής 
Γραμματείας Ενημέρωσης και Επικοινωνίας, των Προϊστα¬ 
μένων των Γραφείων Τύπου και Επικοινωνίας εξωτερικού 
και των ΓραφείωνΤύπου εσωτερικού, καθώς και του Προ¬ 
ϊσταμένου του Αυτοτελούς Τμήματος Στρατηγικού Σχε- 
διασμού και Διυπουργικού Επικοινωνιακού Συντονισμού. 

10. Τις κάθε είδους συμφωνίες συνεργασίας μεταξύ 
της Γενικής Γραμματείας Ενημέρωσης και Επικοινωνί¬ 
ας και των Υπουργείων και λοιπών εν γένει κρατικών 
υπηρεσιών και φορέων στους τομείς που αντιστοιχούν 
στους επιχειρησιακούς στόχους και κύκλους αρμοδιοτή¬ 
των των οργανικών μονάδων της Γενικής Γραμματείας, 
όπως ορίζονται στον εκάστοτε ισχύοντα Οργανισμό του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης. 

11. Την έκδοση εγκυκλίων για θέματα αρμοδιότητας 
της Γενικής Γραμματείας Ενημέρωσης και Επικοινωνίας. 

12. Τη χορήγηση κανονικών αδειών και αδειών των 
άρθρων 50 και 53 παρ. 6 του ν. 3528/2007, όπως ισχύ¬ 
ει, στους Προϊσταμένους των Διευθύνσεων της Γενι¬ 
κής Γραμματείας Ενημέρωσης και Επικοινωνίας, στους 
Προϊσταμένους των ΓραφείωνΤύπου και Επικοινωνίας 
εξωτερικού και των ΓραφείωνΤύπου εσωτερικού, καθώς 
και στον Προϊστάμενο του ΑυτοτελούςΤμήματος Στρα¬ 
τηγικού Σχεδιασμού και Διυπουργικού Επικοινωνιακού 
Συντονισμού. 

13. Τις πράξεις χορήγησης αδειών του άρθρου 59 του 
ν. 3528/2007, όπως ισχύει, στο προσωπικό που είναι 
τοποθετημένο στη Γενική Γραμματεία Ενημέρωσης και 
Επικοινωνίας. 

14. Τις αποφάσεις εκτός έδρας μετακίνησης στο εσω¬ 
τερικό και στο εξωτερικό, για υπηρεσιακούς λόγουςτων 
υπαλλήλων και των Προϊσταμένων όλων των οργανικών 
μονάδων της Γενικής Γραμματείας Ενημέρωσης και Επι¬ 
κοινωνίας, καθώς και του προσωπικού που είναι τοποθε¬ 
τημένο στο γραφείο του Γενικού Γραμματέα Ενημέρωσης 
και Επικοινωνίας. 

15. Τις πράξεις ορισμού του προσωπικού που είναι 
τοποθετημένο στη Γενική Γραμματεία Ενημέρωσης και 

Επικοινωνίας και του προσωπικού του γραφείου του Γε¬ 
νικού Γραμματέα για συμμετοχή ως εκπροσώπων της 
σε συλλογικά όργανα, συνέδρια και εν γένει εκδηλώσεις 
άλλων φορέων στο εσωτερικό και το εξωτερικό. 

16. Τις αποφάσεις σύστασης, συγκρότησης και ορι¬ 
σμού μελών επιτροπών και ομάδων εργασίας επί θεμά¬ 
των που άπτονται αποκλειστικά των αρμοδιοτήτων της 
Γενικής Γραμματείας Ενημέρωσης και Επικοινωνίας και 
για τις οποίες δεν έχει αρμοδιότητα ο Γενικός Γραμματέας 
του Υπουργείου. 

17. Τα τεκμηριωμένα αιτήματα προς τη Γενική Διεύθυν¬ 
ση Οικονομικών Υπηρεσιών της Γενικής Γραμματείας του 
Υπουργείου για την πραγματοποίηση κάθε είδους δαπα¬ 
νών επί θεμάτων αρμοδιότητας του, καθώς επίσης και 
τα αιτήματα προς τη Διεύθυνση Διοικητικών Υπηρεσιών 
της Γενικής Γραμματείας του Υπουργείου επί θεμάτων 
αρμοδιότηταςτης Γενικής Γραμματείας Ενημέρωσης και 
Επικοινωνίας. 

Άρθρο 5 

Δικαίωμα υπογραφής του Ειδικού Γραμματέα 

Επικοινωνιακής Διαχείρισης Κρίσεων 

Μεταβιβάζεται στον Ειδικό Γραμματέα Επικοινωνια- 
κής Διαχείρισης Κρίσεων, το δικαίωμα να υπογράφει «με 
εντολή Υπουργού» για τα παρακάτω θέματα: 

1. Τα ερωτήματα για γνωμοδότηση προς το Νομικό 
Συμβούλιο του Κράτους, τα οποία αναφέρονται σε θέ¬ 
ματα αρμοδιότητας της Ειδικής Γραμματείας Επικοινω- 
νιακής Διαχείρισης Κρίσεων. 

2. Την έκθεση των απόψεων της Διοίκησης και τα σχε¬ 
τικά έγγραφα προς το Συμβούλιο της Επικράτειας, τα 
διοικητικά και πολιτικά δικαστήρια επί των ασκούμενων 
αιτήσεων ακυρώσεως, προσφυγών ή άλλων ένδικων βο¬ 
ηθημάτων ή ένδικων μέσων που αναφέρονται σε θέματα 
αρμοδιότητας της Ειδικής Γραμματείας Επικοινωνιακής 
Διαχείρισης Κρίσεων. 

3. Τη βεβαίωση ανελλιπούς εργασίας, καθώς και τις βε¬ 
βαιώσεις πραγματοποίησης κάθε είδους εργασίας πέραν 
της υποχρεωτικής (υπερωριακής, εξαιρέσιμων ημερών 
κ.λπ.) του Προϊσταμένου της Διεύθυνσης Επικοινωνιακού 
Σχεδιασμού Διαχείρισης Κρίσεων. 

4. Τις κάθε είδους συμφωνίες συνεργασίας μεταξύ της 
Ειδικής Γραμματείας Επικοινωνιακής Διαχείρισης Κρίσε¬ 
ων και των Υπουργείων και λοιπών εν γένει κρατικών 
υπηρεσιών και φορέων στους τομείς που αντιστοιχούν 
στους επιχειρησιακούς στόχους και κύκλους αρμοδιοτή¬ 
των των οργανικών μονάδων της Γενικής Γραμματείας, 
όπως ορίζονται στον εκάστοτε ισχύοντα Οργανισμό του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης. 

5. Πράξεις υποβολής προτάσεων για τη χρηματοδό- 
τηση/συγχρηματοδότηση δράσεων στους τομείς αρ¬ 
μοδιότητας της Ειδικής Γραμματείας Επικοινωνιακής 
Διαχείρισης Κρίσεων, αποφάσεις ορισμού δικαιούχων 
για τις ανωτέρω προτεινόμενες δράσεις, προγραμμα¬ 
τικές συμφωνίες και λοιπές αποφάσεις σχετικά με την 
ωρίμανση και υλοποίηση των δράσεων αυτών, καθώς 
και πάσης φύσεως έγγραφα που αφορούν στη διενέρ¬ 
γεια διαγωνισμών ή αναθέσεις για την υλοποίηση των 


πράξεων και δράσεων της Επιτελικής Δομής ΤΠΕ του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης στους τομείς αρμοδιότητας της Ειδικής 
Γραμματείας Επικοινωνιακής Διαχείρισης Κρίσεων, και 
για ποσά έως πενήντα χιλιάδες (50.000) ευρώ πλέον ΦΠΑ. 

6. Την έγκριση του ετήσιου προγράμματος αποστο¬ 
λών για υπηρεσιακούς λόγους στο εσωτερικό και στο 
εξωτερικό των υπαλλήλων και των Προϊσταμένων όλων 
των οργανικών μονάδων της Ειδικής Γραμματείας Επι- 
κοινωνιακής Διαχείρισης Κρίσεων. 

7. Την έκδοση εγκυκλίων για θέματα αρμοδιότητας 
της Ειδικής Γραμματείας Επικοινωνιακής Διαχείρισης 
Κρίσεων. 

8. Τη χορήγηση κανονικών αδειών και αδειών των 
άρθρων 50 και 53 παρ. 6 του ν. 3528/2007, όπως ισχύ¬ 
ει, στον Προϊστάμενο της Διεύθυνσης Επικοινωνιακού 
Σχεδιασμού Διαχείρισης Κρίσεων. 

9. Τις πράξεις χορήγησης αδειών του άρθρου 59 του 
ν. 3528/2007, όπως ισχύει, στο προσωπικό που είναι 
τοποθετημένο στην Ειδική Γραμματεία Επικοινωνιακής 
Διαχείρισης Κρίσεων. 

10. Τις αποφάσεις εκτός έδρας μετακίνησης στο εσω¬ 
τερικό και στο εξωτερικό, για υπηρεσιακούς λόγους 
του προσωπικού που είναι τοποθετημένο στην Ειδική 
Γραμματεία Επικοινωνιακής Διαχείρισης Κρίσεων και του 
προσωπικού του γραφείου του Ειδικού Γραμματέα. 

11. Τις πράξεις ορισμού του προσωπικού που είναι 
τοποθετημένο στην Ειδική Γραμματεία Επικοινωνιακής 
Διαχείρισης Κρίσεων και του προσωπικού του γραφείου 
του Ειδικού Γραμματέα για συμμετοχή ως εκπροσώπων 
της σε συλλογικά όργανα, συνέδρια και εν γένει εκδη¬ 
λώσεις άλλων φορέων στο εσωτερικό και το εξωτερικό. 

12. Τις αποφάσεις σύστασης, συγκρότησης και ορι¬ 
σμού μελών επιτροπών και ομάδων εργασίας επί θεμά¬ 
των που άπτονται αποκλειστικά των αρμοδιοτήτων της 
Ειδικής Γραμματείας Επικοινωνιακής Διαχείρισης Κρί¬ 
σεων και για τις οποίες δεν έχει αρμοδιότητα ο Γενικός 
Γραμματέας του Υπουργείου. 

13. Τα τεκμηριωμένα αιτήματα προς τη Γενική Διεύ¬ 
θυνση Οικονομικών Υπηρεσιών της Ειδικής Γραμματείας 
Επικοινωνιακής Διαχείρισης Κρίσεων για την πραγματο¬ 
ποίηση κάθε είδους δαπανών επί θεμάτων αρμοδιότητάς 
του, καθώς επίσης και τα αιτήματα προς τη Διεύθυνση 
Διοικητικών Υπηρεσιών της Γενικής Γραμματείας του 
Υπουργείου επί θεμάτων αρμοδιότητας της Ειδικής 
Γραμματείας Επικοινωνιακής Διαχείρισης Κρίσεων. 

14. Την απόφαση τοποθέτησης και μετακίνησης του 
Προϊσταμένου της Διεύθυνσης Επικοινωνιακού Σχεδια- 
σμού Διαχείρισης Κρίσεων, καθώς και των Προϊσταμένων 
των Τμημάτων της Ειδικής Γραμματείας Επικοινωνιακής 
Διαχείρισης Κρίσεων. 

Άρθρο 6 

Δικαίωμα Υπογραφής του Προϊσταμένου 
της Γενικής ΔιεύθυνσηςΤηλεπικοινωνιών 
και Ταχυδρομείων 

Στον Προϊστάμενο της Γενικής ΔιεύθυνσηςΤηλεπικοι- 
νωνιών και Ταχυδρομείων μεταβιβάζεται το δικαίωμα 
να υπογράφει: 

Ι.Τα προπαρασκευαστικά, υπομνηστικά και, γενικό¬ 
τερα, όλα τα διαδικαστικά έγγραφα οιουδήποτε περιε¬ 
χομένου, περιλαμβανομένων και εκείνων με τα οποία 
ζητούνται ή παρέχονται πληροφορίες ή ανακοινώνονται 
πράξεις της Υπηρεσίας, καθώς και αλληλογραφία με φο¬ 
ρείς του δημοσίου τομέα για τρέχοντα υπηρεσιακά θέμα¬ 
τα, εφόσον άπτονται των αρμοδιοτήτων περισσότερων 
Διευθύνσεων της Γενικής ΓραμματείαςΤηλεπικοινωνιών 
και Ταχυδρομείων. 

2. Τη βεβαίωση ανελλιπούς εργασίας, καθώς και τις βε¬ 
βαιώσεις πραγματοποίησης κάθε είδους εργασίας πέραν 
της υποχρεωτικής (υπερωριακής, εξαιρέσιμων ημερών 
κ.λπ.) των Προϊσταμένων των Διευθύνσεων της Γενικής 
ΓραμματείαςΤηλεπικοινωνιών και Ταχυδρομείων. 

3. Τη χορήγηση κανονικών αδειών και αδειών των άρ¬ 
θρων 50 και 53 παρ. 6 του ν. 3528/2007, όπως ισχύει, 
στους Προϊσταμένους Διευθύνσεων και στον Προϊστά¬ 
μενο του Αυτοτελούς Τμήματος Διεθνών Σχέσεων της 
Γενικής ΓραμματείαςΤηλεπικοινωνιών καιΤαχυδρομείων. 

4. Έγγραφα - προσκλήσεις και έγγραφα διαβίβασης 
προγραμμάτων, ημερήσιων διατάξεων και άλλων σχε¬ 
τικών πληροφοριών για συναντήσεις, συσκέψεις και 
εκδηλώσεις επί θεμάτων της Γενικής Γραμματείας Τηλε- 
πικοινωνιών και Ταχυδρομείων προς τις υπηρεσίες του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης, καθώς και άλλες υπηρεσίες και Υπουργεία 
στην Ελλάδα. 

Άρθρο 7 

Δικαίωμα υπογραφής των Προϊσταμένων 

Διευθύνσεων 

Μεταβιβάζεται στους Προϊσταμένους των Διευθύν¬ 
σεων της Γενικής Γραμματείας Ψηφιακής Πολιτικής, 
της Γενικής ΓραμματείαςΤηλεπικοινωνιών και Ταχυ¬ 
δρομείων, της Γενικής Γραμματείας Ενημέρωσης και 
Επικοινωνίας και της Ειδικής Γραμματείας Επικοινω- 
νιακής Διαχείρισης Κρίσεων του Υπουργείου Ψηφια¬ 
κής Πολιτικής, Τηλεπικοινωνιών και Ενημέρωσης, το 
δικαίωμα να υπογράφουν «με εντολή Υπουργού» για 
τα παρακάτω θέματα: 

1. Τα προπαρασκευαστικά, υπομνηστικά και, γενικό¬ 
τερα, όλα τα διαδικαστικά έγγραφα οιουδήποτε περιε¬ 
χομένου, περιλαμβανομένων και εκείνων με τα οποία 
ζητούνται ή παρέχονται πληροφορίες ή ανακοινώνονται 
πράξεις της Υπηρεσίας. 

2. Την αλληλογραφία με φορείς του δημοσίου τομέα 
για τρέχοντα υπηρεσιακά θέματα. 

3. Τα έγγραφα μετά οποία ανακοινώνονται ή κοινοποι¬ 
ούνται στους ενδιαφερομένους προεδρικά διατάγματα, 
καθώς και λοιπές αποφάσεις της Υπηρεσίας ή αποφάσεις 
συλλογικών οργάνων. 

4. Την έγκριση χορήγησης επικυρωμένων αντιγράφων 
από το τηρούμενο στη Διεύθυνση αρχείο, την έκδοση 
πράξεων για τη θέση των εγγράφων στο αρχείο, για θέ¬ 
ματα αρμοδιότητας περισσότερων Τμημάτων, καθώς και 
την έγκριση χορήγησης αντιγράφων εγγράφων, συμπε- 
ριλαμβανομένης και της έγκρισης-γνωστοποίησης διοι¬ 
κητικών εγγράφων, κατά το άρθρο 5 του ν. 2690/1999, 
όπως ισχύει. 


5. Τα έγγραφα και κάθε διοικητική πράξη και ενέργεια, 
που αφορούν θέματα της αρμοδιότητάς τους, όπως αυτά 
περιγράφονται για κάθε Διεύθυνση από τον ισχύοντα 
Οργανισμό, για τα οποία έχει δοθεί, κατά περίπτωση, η 
έγκριση του Υπουργού ή του αρμόδιου Γενικού Γραμ¬ 
ματέα. 

6. Τις περιλήψεις αποφάσεων και πράξεων της αρμο¬ 
διότητας τους που δημοσιεύονται στην Εφημερίδα της 
Κυβερνήσεως και στον ημερήσιο τύπο, καθώς και τις 
εντολές δημοσίευσης στην Εφημερίδα της Κυβερνήσεως 
προεδρικών διαταγμάτων και λοιπών πράξεων. 

7. Τις αποφάσεις στοχοθεσίας των Διευθύνσεων των 
οποίων προΐστανται και τις ετήσιες απολογιστικές εκ¬ 
θέσεις. 

8. Τη βεβαίωση ανελλιπούς εργασίας, καθώς και τις βε¬ 
βαιώσεις πραγματοποίησης κάθε είδους εργασίας πέραν 
της υποχρεωτικής (υπερωριακής, εξαιρέσιμων ημερών 
κ.λπ.) των Προϊσταμένων Τμημάτων και των υπαλλήλων 
της Διεύθυνσης. 

9. Τη χορήγηση κανονικών αδειών και αδειών των 
άρθρων 50 παρ. 5 και 7 και 53 παρ. 6 του ν. 3528/2007, 
όπως ισχύει, στους ΠροϊσταμένουςΤμημάτων και στους 
υπαλλήλους της Διεύθυνσης, εφόσον έχει προηγηθεί 
έγκριση από τον Προϊστάμενο του αντίστοιχου Τμήμα¬ 
τος ή Γραφείου. 

Άρθρο 8 

Ειδικότερα θέματα δικαιώματος υπογραφής των 

Προϊσταμένων Διευθύνσεων 

Ειδικότερα, στους Προϊσταμένους των παρακάτω Δι¬ 
ευθύνσεων μεταβιβάζεται το δικαίωμα να υπογράφουν 
«με εντολή Υπουργού», πέραν των όσων αναφέρονται 
στο προηγούμενο άρθρο: 

Α. Στον Προϊστάμενο της Διεύθυνσης Διαχείρισης 
Ραδιοφάσματος της Γενικής Γραμματείας Τηλεπικοινω¬ 
νιών και Ταχυδρομείων μεταβιβάζεται το δικαίωμα να 
υπογράφει: 

1. Πράξεις σχετικές με δικαιώματα χρήσης ραδιοσυ¬ 
χνοτήτων ή ζωνών ραδιοσυχνοτήτων για κάθε είδους 
υπηρεσίες, εφαρμογές και δίκτυα (ενδεικτικά: κρατικά 
δίκτυα, ραδιοδίκτυα διπλωματικών αποστολών, πειρα¬ 
ματικά δίκτυα κ.α.). 

2. Πράξεις σχετικές με διεθνή συντονισμό ραδιοσυ¬ 
χνοτήτων. 

3. Ανακοινώσεις στα αρμόδια όργανα της Ευρωπαϊ¬ 
κής Ένωσης πιστοποιημένων Οργανισμών (ενδεικτικά: 
θέματα ηλεκτρομαγνητικής συμβατότητας και ραδιοε- 
ξοπλισμού κ.α.). 

Β. Στον Προϊστάμενο της Διεύθυνσης Ευρυζωνικότη- 
τας και Δικτύων ηλεκτρονικών επικοινωνιών της Γενικής 
ΓραμματείαςΤηλεπικοινωνιών καιΤαχυδρομείων μετα¬ 
βιβάζεται το δικαίωμα να υπογράφει: 

1. Αποφάσεις και έγγραφα για κάθε ζήτημα που απορ¬ 
ρέει από την εκτέλεση και εφαρμογή της Σύμβασης με 
τίτλο «Παροχή Υπηρεσιών Συντήρησης για το έργο: Ολο¬ 
κλήρωση Μητροπολιτικών Δακτυλίων με Εθνικά Δίκτυα 
[ΜΑΝ]»). 

Γ. Στον Προϊστάμενο της Διεύθυνσης Δορυφορικών 
Υπηρεσιών και Διαστημικών εφαρμογών της Γενικής 

Γραμματείας Τηλεπικοινωνιών και Ταχυδρομείων μετα¬ 
βιβάζεται το δικαίωμα να υπογράφει: 

1. Πράξεις σχετικές με δορυφορικό συντονισμό ρα¬ 
διοσυχνοτήτων. 

2. Εισηγήσεις επί τεχνικών θεμάτων παρακολούθησης 
συμβάσεων με δορυφορικούς οργανισμούς και φορείς. 

Δ. Στον Προϊστάμενο της Υπηρεσίας Φιλοτελικού 
και Ταχυδρομικού Μουσείου της Γενικής Γραμματείας 
Τηλεπικοινωνιών και Ταχυδρομείων μεταβιβάζεται το 
δικαίωμα να υπογράφει: 

1. Πράξεις χορήγησης άδειας για τη φωτογράφηση, κι¬ 
νηματογράφηση, βιντεοσκόπηση, μελέτη, σχεδίαση και 
δημοσίευση του μουσειακού υλικού, εφόσον συντρέχουν 
οι νόμιμες προς τούτο προϋποθέσεις (άρθρα 11, παρ. 3, 
29 παρ. 1 και 46, παρ. 3 του ν. 3028/2002, όπως ισχύει). 

2. Αποφάσεις για τη συμμετοχή του Φιλοτελικού και 
Ταχυδρομικού Μουσείου σε επίσημες εθνικές, ευρω¬ 
παϊκές και διεθνείς ψηφιακές εκθέσεις και πολιτιστικές 
εφαρμογές. 

3. Πράξεις αποδοχής δωρεών και χρησιδανείων γραμ¬ 
ματοσήμων και άλλου μουσειακού υλικού. 

4. Εγκρίσεις για την ανταλλαγή και χρήση γραμματο¬ 
σήμων και άλλου μουσειακού υλικού με άλλα μουσεία 
και διεθνείς μουσειακούς φορείς. 

5. Εγκρίσεις για τη μεταφορά μουσειακού υλικού εκτός 
του Μουσείου, προκειμένου να υποβληθεί σε εργασίες 
συντήρησης ή αποκατάστασης. 

6. Τη χορήγηση κανονικών αδειών και αδειών των 
άρθρων 50 παρ. 5 και 7 και 53 παρ. 6 του ν. 3528/2007, 
όπως ισχύει, στους Προϊσταμένους των Τμημάτων και 
στους υπαλλήλους της Υπηρεσίας Φιλοτελικού και Τα¬ 
χυδρομικού Μουσείου. 

Ε. Στον Προϊστάμενο της Διεύθυνσης Εποπτείας Μέ¬ 
σων Ενημέρωσηςτης Γενικής Γραμματείας Ενημέρωσης 
και Επικοινωνίας, μεταβιβάζεται το δικαίωμα να υπογρά¬ 
φει: 1.Τη θεώρηση των επαγγελματικών ταυτοτήτων των 
δημοσιογράφων και φωτοειδησεογράφων. 

Άρθρο 9 

Δικαίωμα υπογραφήςτων Προϊσταμένων Τμημά¬ 
των, Αυτοτελών Τμημάτων 
και των Προϊσταμένων των Γραφείων Τύπου 
και Επικοινωνίας εξωτερικού και των Γραφείων 
Τύπου εσωτερικού 

Μεταβιβάζεται στους Προϊσταμένους των Τμημάτων 
και Αυτοτελών Τμημάτων της Γενικής Γραμματείας Ψη¬ 
φιακής Πολιτικής, της Γενικής Γραμματείας Τηλεπικοι¬ 
νωνιών καιΤαχυδρομείων,της Γενικής Γραμματείας Ενη¬ 
μέρωσης και Επικοινωνίας και της Ειδικής Γραμματείας 
Επικοινωνιακής Διαχείρισης Κρίσεων του Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
καθώς και στους Προϊσταμένους των Γραφείων Τύπου 
και Επικοινωνίας εξωτερικού και των Γραφείων Τύπου 
εσωτερικού της Γενικής Γραμματείας Ενημέρωσης και 
Επικοινωνίας, το δικαίωμα να υπογράφουν «με εντολή 
Υπουργού» για τα παρακάτω θέματα: 

1. Τα υπομνηστικά έγγραφα σε θέματα της αρμοδιό¬ 
τητας των Τμημάτων ή Γραφείων τους, εφόσον δεν είναι 
γενικότερου ενδιαφέροντος. 


2. Τις απαντήσεις σε αιτήματα ή αναφορές πολιτών ή 
νομικών προσώπων ή υπαλλήλων. 

3. Την έκδοση βεβαιώσεων για υπηρεσιακά θέματα 
της αρμοδιότητας τους, σε συνεννόηση με τον άμεσο 
ιεραρχικά Προϊστάμενο τους. 

4. Τις πράξεις με τις οποίες τίθενται έγγραφα στο αρχείο. 

5. Τις εντολές για την επίδοση εγγράφων ή δικογρά¬ 
φων, καθώς και για την αναζήτηση ή επιστροφή αλλη¬ 
λογραφίας σε θέματα αρμοδιότητάς τους. 

6. Τις αποφάσεις καθορισμού στόχων για τους υπαλ¬ 
λήλους των Τμημάτων ή Γραφείων τους. 

Άρθρο 10 

Ειδικότερα θέματα δικαιώματος υπογραφής 
των Προϊσταμένων Τμημάτων και Αυτοτελών 
Τμημάτων 

Ειδικότερα, στους Προϊσταμένους των παρακάτω Τμη¬ 
μάτων μεταβιβάζεται το δικαίωμα να υπογράφουν «με 
εντολή Υπουργού», πέραν των όσων αναφέρονται στο 
προηγούμενο άρθρο: 

Α. Στον Προϊστάμενο του Τμήματος Ηλεκτρομαγνη- 
τικής Συμβατότητας, Εγκαταστάσεων και Εξοπλισμού 
Ραδιοεπικοινωνιών της Διεύθυνσης Διαχείρισης Ραδι¬ 
οφάσματος της Γενικής Γραμματείας Τηλεπικοινωνιών 
και Ταχυδρομείων μεταβιβάζεται το δικαίωμα να υπο¬ 
γράφει: 

1. Πράξεις σχετικές με την εγγραφή σε τηρούμενο 
Μητρώο και χορήγηση διακριτικών κλήσεως και ειδι¬ 
κών διακριτικών κλήσεως της υπηρεσίας ραδιοερα¬ 
σιτέχνη. 

2. Γνωμοδοτήσεις για τις ανανεώσιμες πηγές ενέργει¬ 
ας (κατά περίπτωση για έργα ηλεκτροπαραγωγής από 
αιολικούς σταθμούς). 

Β. Στον Προϊστάμενο του Αυτοτελούς Τμήματος Δι¬ 
εθνών Σχέσεων της Γενικής Γραμματείας Τηλεπικοινω¬ 
νιών και Ταχυδρομείων μεταβιβάζεται το δικαίωμα να 
υπογράφει: 

1. Εγκρίσεις παροχής φιλοξενίας που απαιτείται κατά 
τη διάρκεια συναντήσεων και εκδηλώσεων που οργανώ¬ 
νονται από τις αρμόδιες Υπηρεσίες της Γενικής Γραμμα¬ 
τείας Τηλεπικοινωνιών και Ταχυδρομείων. 

2. Βεβαιώσεις προς τη Γενική Διεύθυνση Οικονομι¬ 
κών Υπηρεσιών του Υπουργείου Ψηφιακής Πολιτικής, 
Τηλεπικοινωνιών και Ενημέρωσης για την παροχή φι¬ 
λοξενίας στο πλαίσιο συναντήσεων και εκδηλώσεων 
που οργανώνονται από το Αυτοτελές Τμήμα Διεθνών 
Σχέσεων. 

3. Τα προπαρασκευαστικά και γενικότερα όλα τα διαδι¬ 
καστικά έγγραφα οιουδήποτε περιεχομένου, σε θέματα 
της αρμοδιότητας του Τμήματος, περιλαμβανομένων και 
εκείνων με τα οποία ζητούνται ή παρέχονται πληροφο¬ 
ρίες ή ανακοινώνονται πράξεις του Τμήματος. 

4. Την αλληλογραφία με φορείς του δημοσίου τομέα 
για θέματα της αρμοδιότητας του Τ μήματος. 

5. Τη βεβαίωση ανελλιπούς εργασίας, καθώς και τις βε¬ 
βαιώσεις πραγματοποίησης κάθε είδους εργασίας πέραν 
της υποχρεωτικής (υπερωριακής, εξαιρέσιμων ημερών 
κ.λπ.) των υπαλλήλων του Τμήματος. 

6. Τις πράξεις χορήγησης κανονικών αδειών και 
αδειών των άρθρων 50 παρ. 5 και 7 και 53 παρ. 6 του 
ν. 3528/2007, όπως ισχύει, στους υπαλλήλους του Τμή¬ 
ματός του. 

Γ. Στον Προϊστάμενο του Τμήματος Καταγραφής, Συ¬ 
ντήρησης και Φύλαξης Συλλογών της Υπηρεσίας Φιλοτε- 
λικού καιΤαχυδρομικού Μουσείου της Γενικής Γραμμα¬ 
τείας Τηλεπικοινωνιών και Ταχυδρομείων μεταβιβάζεται 
το δικαίωμα να υπογράφει: 

1. Πράξεις παραλαβής, καταγραφής και αρχειοθέτησης 
του μουσειακού υλικού. 

2. Άδειες για την παραγωγή, αναπαραγωγή και διά¬ 
δοση στο κοινό για άμεσο ή έμμεσο οικονομικό σκοπό 
αντιγράφων ή απεικονίσεων του μουσειακού υλικού. 

3. Ημερήσια και νυκτερινά προγράμματα φύλαξης. 

4. Βεβαιώσεις για την πραγματοποίηση του έργου φύ¬ 
λαξης του Μουσείου κατά τις νυκτερινές ώρες, τις ημέρες 
των εξαιρέσιμων και των αργιών. 

Δ. Στον Προϊστάμενο του Τμήματος Εκθέσεων, Δημοσι¬ 
εύσεων και Πληροφόρησηςτης Υπηρεσίας Φιλοτελικού 
καιΤαχυδρομικού Μουσείου της Γενικής Γραμματείας 
Τηλεπικοινωνιών και Ταχυδρομείων μεταβιβάζεται το 
δικαίωμα να υπογράφει: 

Ι.Τα παραστατικά πώλησης στο κοινό σειρών γραμ¬ 
ματοσήμων, φιλοτελικών και συλλεκτικών προϊόντων 
του Μουσείου. 

2. Το πρόγραμμα ξεναγήσεων στο Μουσείο. 

3. Τα έγγραφα ενημέρωσης κοινού για τις ώρες λει¬ 
τουργίας του Μουσείου. 

Ε. Στον Προϊστάμενο του Αυτοτελούς Τμήματος 
Στρατηγικού Σχεδιασμού και Διυπουργικού Επικοινω- 
νιακού Συντονισμού της Γενικής Γραμματείας Ενημέ¬ 
ρωσης και Επικοινωνίας μεταβιβάζεται το δικαίωμα 
να υπογράφει: 

1 .Τα προπαρασκευαστικά και γενικότερα όλα τα διαδι¬ 
καστικά έγγραφα οιουδήποτε περιεχομένου, σε θέματα 
της αρμοδιότητας του Τμήματος, περιλαμβανομένων και 
εκείνων με τα οποία ζητούνται ή παρέχονται πληροφο¬ 
ρίες ή ανακοινώνονται πράξεις του Τμήματος. 

2. Την αλληλογραφία με φορείς του δημοσίου τομέα 
για θέματα της αρμοδιότητας του Τ μήματος. 

3. Τη βεβαίωση ανελλιπούς εργασίας, καθώς και τις βε¬ 
βαιώσεις πραγματοποίησης κάθε είδους εργασίας πέραν 
της υποχρεωτικής (υπερωριακής, εξαιρέσιμων ημερών 
κ.λπ.) των υπαλλήλων του Τμήματος. 

4. Τις πράξεις χορήγησης κανονικών αδειών και 
αδειών των άρθρων 50 παρ. 5 και 7 και 53 παρ. 6 του 
ν. 3528/2007, όπως ισχύει, στους υπαλλήλους του Τμή¬ 
ματός του. 


Άρθρο 11 

Συμπλήρωση της υπ' αρ. 2652/11.09.2017 
αποφάσεως του Υπουργού Ψηφιακής Πολιτικής, 
Τηλεπικοινωνιών και Ενημέρωσης: 

«Μεταβίβαση του δικαιώματος υπογραφής 
«Με εντολή Υπουργού» στο Γενικό Γραμματέα 
του Υπουργείου Ψηφιακής Πολιτικής, Τηλεπικοι¬ 
νωνιών και Ενημέρωσης, στους Προϊσταμένους 
των Οργανικών Μονάδων (Γενικής Διεύθυνσης, 
Διευθύνσεων και Τμημάτων) της Γενικής 
Γραμματείας του Υπουργείου και στους 
Προϊσταμένους των Αυτοτελών Τμημάτων 
Νομικής Υποστήριξης, Κοινοβουλευτικού 
Ελέγχου και Νομοθετικής Πρωτοβουλίας και 
Εσωτερικού Ελέγχου του Υπουργείου» (Β'3204). 

Το άρθρο 2 της υπ' αρ. 2652/11-09-2017 (Β'3204) 
αποφάσεως του Υπουργού Ψηφιακής Πολιτικής Τηλε¬ 
πικοινωνιών και Ενημέρωσης συμπληρώνεται ως εξής: 

«Στο Γενικό Γραμματέα του Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μεταβι¬ 
βάζεται επίσης το δικαίωμα να υπογράφει «με εντολή 
Υπουργού» για το εξής: 

Π ράξεις υποβολής προτάσεων για τη χρη ματοδότηση/ 
συγχρηματοδότηση δράσεων στους τομείς αρμοδιότη¬ 
τας της Γενικής Γραμματείας του Υπουργείου, αποφάσεις 
ορισμού δικαιούχων για τις ανωτέρω προτεινόμενες δρά¬ 
σεις, προγραμματικές συμφωνίες και λοιπές αποφάσεις 
σχετικά με την ωρίμανση και υλοποίηση των δράσεων 
αυτών, καθώς και πάσης φύσεως έγγραφα που αφορούν 
στη διενέργεια διαγωνισμών ή αναθέσεις για την υλοποί¬ 
ηση των πράξεων και δράσεων της Επιτελικής ΔομήςΤΠΕ 
του Υπουργείου Ψηφιακής Πολιτικής Τηλεπικοινωνιών 
και Ενημέρωσης στους τομείς αρμοδιότητας της Γενικής 
Γραμματείας του Υπουργείου και για ποσά έως εκατό χι¬ 
λιάδες (100.000) ευρώ πλέον ΦΠΑ. Κατά τα λοιπά ισχύει η 
υπ'αρ. 2652/11 -09-2017 (Β'3204) απόφαση του Υπουργού 
Ψηφιακής Πολιτικής,Τηλεπικοινωνιών και Ενημέρωσης». 

Άρθρο 12 

Ι.Το δικαίωμα υπογραφής «Με εντολή Υπουργού» το 
οποίο μεταβιβάζεται σύμφωνα με την παρούσα ασκείται 
παράλληλα και από το μεταβιβάζον όργανο. 

2. Κάθε προγενέστερη απόφαση που αφορά στο ίδιο 
αντικείμενο με την παρούσα καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2017 
Ο Υπουργός 

ΝΙΚΟΛΑΟΣ ΠΑΠΠΑΣ 

